OSP-CBG วิ่งต่อ! รับยอดขายพุ่ง หลังคู่แข่ง “กระทิงแดง” ขึ้นราคา-เข้าหน้าร้อน
OSP-CBG วิ่งต่อ! รับยอดขายพุ่ง หลังคู่แข่ง “กระทิงแดง” ขึ้นราคา-เข้าหน้าร้อน พ่วงจับตางบปี 65 โตเด่น โบรกแนะนำซื้อ OSP ราคาเป้าหมาย 27 บาท CBG เป้า 115 บาท 
OSP-CBG วิ่งต่อ! รับยอดขายพุ่ง หลังคู่แข่ง “กระทิงแดง” ขึ้นราคา-เข้าหน้าร้อน พ่วงจับตางบปี 65 โตเด่น
17 ก.พ. 2566

ผู้สื่อข่าวรายงานว่า วันนี้ (17 ก.พ.66) ราคาหุ้นบริษัท โอสถสภา จำกัด (มหาชน) หรือ OSP ณ เวลา 10:21 น. อยู่ที่ระดับ 31.00  บาท บวก 0.50 บาท หรือ 1.64% สูงสุดที่ระดับ 31.25 บาท ต่ำสุดที่ระดับ 31.00 บาท ด้วยมูลค่าการซื้อขาย 137.87 ล้านบาท
บริษัท คาราบาวกรุ๊ป จำกัด (มหาชน) หรือ CBG  ณ เวลา 10:22 น. ราคาหุ้นอยู่ที่ระดับ 106.00 บาท บวก 0.50 บาท หรือ 0.47% สูงสุดที่ระดับ 106.00 บาท ต่ำสุดที่ระดับ 105.00 บาท ด้วยมูลค่าการซื้อขาย 87.64 ล้านบาท
บล.ดาโอ ระบุในบทวิเคราะห์วันนี้(17 ก.พ.66) วานนี้ราคาหุ้นกลุ่มเครื่องดื่มชูกำลัง CBG, OSP ปรับตัวขึ้นแรง โดยราคาปิดตลาด OSP อยู่ที่ 30.50 บาท (+6%), CBG ที่ 105.50 บาท (+6.3%) (ที่มา:SET)
โดยมองว่าราคาหุ้นที่ปรับตัวขึ้นแรงเป็นการตอบสนองเชิงบวก หลังจากมีข่าวบริษัท เดอเบล ผู้จัดจำหน่ายเครื่องดื่มชูกำลังของ TCP ส่งจดหมายให้กลุ่มผู้จำหน่ายว่าจะมีการปรับราคาเครื่องดื่มกระทิงแดงคลาสสิค ซึ่งเป็นเครื่องดื่มหลักจากราคา 10.00 บาท เป็น 12.00 บาท เริ่มตั้งแต่ 1 มี.ค. 66จากตันทุนที่สูงขึ้น อย่างไรก็ตามราคาที่ปรับใหม่จะเท่ากับ M-150 ซึ่งเป็นผู้นำในตลาด
สำหรับกลุ่มเครื่องดื่มชูกำลัง Top 3 ที่ยังไม่ปรับราคา มีเพียงคาราบาวแดง ยังคงราคาที่ 10.00 บาท ดังนั้นมีมุมมองเป็นบวกต่อ CBG คาดว่าผู้บริโภคกลุ่ม blue collar ซึ่งเป็นกลุ่มบริโภคหลักของเครื่องดื่มชูกำลังมี price sensitivity สูง คาดเกิดการ switching brand มายัง CBG ซึ่งยังไม่ได้ปรับราคา
สำหรับไตรมาส 4/65 OSP ประเมินกำไรสุทธิที่ 319 ล้านบาท (ลดลง 63% เทียบช่วงเดียวกันของปีก่อน,โต 31% เทียบไตรมาสก่อนหน้า) โดยจะประกาศงบวันที่ 22 ก.พ. และ CBG ประเมินกำไรสุทธิที่ 632 ล้านบาท (โต 3% เทียบช่วงเดียวกันของปีก่อน,โต 33% เทียบไตรมาสก่อนหน้า) โดยจะประกาศงบวันนี้
ทั้งนี้สำหรับกลุ่ม food &amp; beverage ยังให้น้ำหนักการลงทุนเท่ากับตลาด โดย OSP แนะนำ “ถือ” ราคาเป้าหมาย 27.00 บาท, CBG “ซื้อ” และราคาเป้าหมายที่ 115.00 บาท